WIELKANOC
Gibko przeminyły zimowe miesionce
Już sie zazielyniyła trowa na łonce
Piyknie zaświyciyło słonko na niebie wysokim
Na cały głos śpiywajom już ptoki
Zakwitły rostomańte kwiotka – modre , żołte i lilowe
Biołe , czerwone i różowe
Już zaczły swijać gniozda ptoki
Świat je piykniejszy jak dłogi i szyroki
W lesie na polanie zakwitły fjołki
Pojaśnioł wiosnom świat cołki
Prziszła wiosna a wroz z niom
Wielkanocne świynta som
Po wielkim poście wroz ze starymi tradycjami
Bydymy świyntować Zmartwychstani
Koszyk ze świynconkom do kościoła zaniesymy
Z wielkom czciom Ponboczka pocałujymy
Piyrszy dziyń Wielkanocy bydymy świyntować Zmartwychstani
Zjymy tradycyjne wielkanocne śniodani
Jak przidymy rano z kościoła
Świynconka bydzie na naszych stołach
Od Ponboczka jodło poświyncone
Chlyb , sol , woszt , szinka i jajca warzone
W drugi świnto je śmiergust – karlusy z sikowkami
Bydom lotać za młodymi frelami
To dopiro bydzie !
Dziłchy bydom piszczeć ślote wodom abo parfinami
Wypłacom karlusom malowanymi kroszonkami
————–
Przidzie koniec postu – ogromnie sie raduja
Wszyskim ze ” Ślonskij Godki ”
WESOŁEGO ALLELUJA
Marietta Nikel
pol_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn ayr_Latn szl_Latn pol_Latn szl_Latn szl_Latn szl_Latn szl_Latn szl_Latn slv_Latn szl_Latn pol_Latn szl_Latn szl_Latn pol_Latn unk szl_Latn szl_Latn szl_Latn mri_Latn